# Képviselői előterjesztés „M”

Száma: Önk/99-3/2021

***ELŐTERJESZTÉS***

**Csongrád Városi Önkormányzat Képviselő-testületének**

**2021. szeptember 30-ai ülésére**

# Tárgy: A közterületek rendeltetéstől eltérő célú használatának szabályairól és díjairól szóló 4/2014.(II.24.) önkormányzati rendelet módosítása

# Tisztelt Képviselő-testület!

# A CSONGRÁD VÁROSI ÖNKORMÁNYZAT SZERVEZETI ÉS MŰKÖDÉSI SZABÁLYZATÁRÓL szóló 27/2019.(XI.22.) önkormányzati rendelet 23.§ (1) bekezdés c) pontja alapján az alábbi képviselői előterjesztést nyújtom be a közterületek rendeltetéstől eltérő célú használatának szabályairól és díjairól szóló 4/2014.(II.24.) önkormányzati rendelet (a továbbiakban: R.) módosítására:

# Más település mintájára a lakosságot zavaró mozgóárusítás tekintetében az alábbi, differenciált közterület-használati díj megállapítását kezdeményezem:

A R. 1. mellékletének l) pontja a következőkkel módosul és egészül ki az I. és II. körzetben:

l) mozgóboltra, ide értve az élelmiszerrel kereskedő, hangos reklámmal vagy szignálással közlekedő mozgóboltot 300 Ft/m2/nap 500 Ft/m2/nap

la) nem élelmiszerrel kereskedő, hangos reklámmal vagy szignálással közlekedő mozgóbolt 15000,- Ft/nap 15000,- Ft/nap

# Javaslom továbbá a korábbi időszakban hatályos időkorlát újbóli bevezetését a mobil hangosító berendezések vonatkozásában:

*„Mobil hangosító berendezések működésének szabályai*

*….§ A város területén a szabadtéri mobil hangosító berendezést alkalmaként 3 napig lehet üzemeltetni.*

1. *A mobil hangosító berendezés üzemeltetésére – ideértve a mozgóbolt hangosító berendezését is - kérelmet kell benyújtani a Csongrádi Polgármesteri Hivatal Közterület-felügyeletéhez az az üzemeltetés megkezdése előtt legalább 5 munkanappal. A kérelemnek tartalmaznia kell a működtetés időszakát, útvonalát.*
2. *A mobil hangosító berendezés a város egész területén, munkanapokon 8.00-18.00 óra között, valamint szombaton 10.00-12.00 óra és 15.00-19.00 óra között működtethető.*
3. *A mobil hangosító berendezés álló helyzetben nem üzemeltethető.”*

A javaslat ételmében az engedély nélküli, vagy engedélytől eltérő közterület használat időtartamára a használót a díjtétel kétszerese terheli.

A rendelet megalkotásának

* **társadalmi, költségvetési, gazdasági, egészségi, környezeti következménye, illetve hatása:**   
  lakosság nyugalmának biztosítása.
* **adminisztratív hatása:** a rendeletben foglaltak betartása adminisztrációs többletterhet nem jelent.
* a rendelet **megalkotásának szükségessége:** lakossági kezdeményezés.
* jogszabály alkalmazásához szükséges **személyi, szervezeti, tárgyi és pénzügyi feltételek** rendelkezésre állnak.

Csongrád, 2021. szeptember 22. Laczkó Zsolt

önkormányzati képviselő

# *Csongrád Városi Önkormányzat Képviselő-testületének*

# *…/2021. (X.…) önkormányzati rendelete*

***a közterületek rendeltetéstől eltérő célú használatának szabályairól és díjairól szóló***

***4/2014.(II. 24.) önkormányzati rendelet módosításáról***

***(tervezet)***

Csongrád Városi Önkormányzat Képviselő-testülete a Magyarország Alaptörvényének 32. cikk (2) bekezdésében meghatározott eredeti jogalkotói hatáskörében és a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 2. pontjában meghatározott feladatkörében eljárva a következőket rendeli el:

**1.§**

A rendelet 1.§ (2) bekezdése helyébe a következő rendelkezés lép:

*„(2) E rendelet alkalmazásában:*

1. *a közterület fogalmára az épített környezet alakításáról és védelméről szóló* [*1997. évi LXXVIII. törvény 2. §*](https://njt.hu/jogszabaly/1997-78-00-00)*-ának, valamint 54. § (7) bekezdésének rendelkezései az irányadók.*
2. *üzemképtelen az a jármű, amely a közúti forgalomban csak hatósági engedéllyel és jelzéssel vehet részt, de a hatósági jelzése hiányzik vagy az engedélye lejárt, érvénytelen, továbbá az olyan jármű, amely szemmel láthatóan nem üzemképes, különösen, ha karosszériája erősen elhasználódott, rongálódott, szétbontása megkezdődött, felbakolt állapotban van, futóműve részben vagy egészben hiányzik és így a közúti közlekedésben nem tud részt venni.*
3. *mozgóbolt: a kereskedelemről szóló 2005. évi CLXIV. törvény 2.§ 17. pontja szerinti árusítás, ide értve a felvásárlást is.”*

**2.§**

A rendelet a következő 8/B. alcímmel egészül ki:

*„8/B. Mobil hangosító berendezések működésének szabályai*

*10/B.§ (1)  A város területén a szabadtéri mobil hangosító berendezést alkalmaként 3 napig lehet üzemeltetni.*

1. *A mobil hangosító berendezés üzemeltetésére – ideértve a mozgóbolt hangosító berendezését is - kérelmet kell benyújtani a Csongrádi Polgármesteri Hivatal Közterület-felügyeletéhez az az üzemeltetés megkezdése előtt legalább 5 munkanappal. A kérelemnek tartalmaznia kell a működtetés időszakát, útvonalát.*
2. *A mobil hangosító berendezés a város egész területén, munkanapokon 8.00-18.00 óra között, valamint szombaton 10.00-12.00 óra és 15.00-19.00 óra között működtethető.*
3. *A mobil hangosító berendezés álló helyzetben nem üzemeltethető.”*

**3.§**

A rendelet 14.§ (2) bekezdése helyébe a következő rendelkezés lép:

*(2) Az* [(1) bekezdés](https://or.njt.hu/onkormanyzati-rendelet/313624#SZ14@BE1)*ben meghatározott engedély nélküli, vagy engedélytől eltérő közterület használat időtartamára – ideértve a 10/B.§-ban foglaltakat is - a használót az 1. melléklet szerinti díjak kétszerese terheli.*

**4.§**

A rendelet I. mellékletének l) pontja helyébe a következő rendelkezés lép:

*„l) mozgóboltra, ide értve az élelmiszerrel kereskedő, hangos reklámmal vagy szignálással közlekedő mozgóboltot 300 Ft/m2/nap 500 Ft/m2/nap*

*la) nem élelmiszerrel kereskedő, hangos reklámmal vagy szignálással közlekedő mozgóbolt 15000,- Ft/nap 15000,- Ft/nap”*

**5.§**

Hatályát veszti a rendelet 1.§ (2a) bekezdése.

**6.§**

Ez a rendelet a kihirdetést követő napon lép hatályba és az azt követő napon hatályát veszti.

Bedő Tamás Dr. Juhász László

polgármester jegyző

**Záradék:**

A rendelet kihirdetésének napja: 2021. ………………

Dr. Juhász László

jegyző